TEGH โรดโชว์ออนไลน์ 20 ก.ย.นี้ โชว์ศักยภาพธุรกิจโตแกร่ง
TEGH ประเดิมโรดโชว์ออนไลน์ 20 ก.ย.65 พร้อมโชว์ศักยภาพ 3 ธุรกิจ "ยางธรรมชาติ-น้ำมันปาล์มดิบ-พลังงานทดแทน" โตแกร่ง เตรียมเทรด SET เร็วๆ นี้
TEGH ประเดิมโรดโชว์ออนไลน์ 20 ก.ย.65 พร้อมโชว์ศักยภาพ 3 ธุรกิจ "ยางธรรมชาติ-น้ำมันปาล์มดิบ-พลังงานทดแทน" โตแกร่ง เตรียมเทรด SET เร็วๆ นี้
14 ก.ย. 2565

นางสาวสินีนุช โกกนุทาภรณ์ กรรมการผู้จัดการ และนายวงศ์กฤษณ์ เจียมศรีพงษ์ ประธานเจ้าหน้าที่บริหารด้านกลยุทธ์องค์กร บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH พร้อมด้วยนายพงศ์ศักดิ์ พฤกษ์ไพศาล กรรมการผู้จัดการ บริษัทหลักทรัพย์ กสิกรไทย จำกัด (มหาชน) และนายดิถดนัย สังขะรมย์ ผู้ช่วยกรรมการผู้จัดการ บริษัทหลักทรัพย์ ทรีนีตี้ จำกัด ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน จะเข้าร่วมในงานโรดโชว์บนแพลตฟอร์มออนไลน์ เพื่อแนะนำภาพรวมของการดำเนินธุรกิจ กลยุทธ์การเติบโต และแผนขยายการลงทุนในอนาคตให้แก่นักลงทุนที่สนใจ ในวันอังคารที่ 20 กันยายน 2565 เวลา 10.30-11.30  น.
สำหรับผู้ที่สนใจหุ้น IPO ไม่ควรพลาดอย่างยิ่ง โดยสามารถเข้าฟังทางระบบออนไลน์ได้ที่ Facebook Live: Thai Eastern Group Holdings PLC.และ www.Share2Trade.com ซึ่งหุ้น TEGH น่าจะเป็นหุ้น IPO ที่ได้รับความสนใจ และทำให้บรรยากาศการลงทุนในตลาดหุ้นไทยมีความน่าสนใจเพิ่มขึ้นอย่างแน่นอน
ทั้งนี้ TEGH มีแผนเสนอขายหุ้นสามัญเพิ่มทุนให้กับประชาชนทั่วไป (IPO) จำนวน 270 ล้านหุ้น  คิดเป็นไม่เกินร้อยละ 25 ของจำนวนหุ้นสามัญที่ออกและเรียกชำระแล้วทั้งหมด ภายหลังการเสนอขายในครั้งนี้ มูลค่าที่ตราไว้หุ้นละ 1.00 บาท ซึ่งคาดว่าจะเข้าระดมทุนในตลาดหลักทรัพย์แห่งประเทศไทย (SET) ในเร็วๆนี้ ด้วยศักยภาพการเป็นผู้ผลิตและจำหน่ายยางธรรมชาติ และน้ำมันปาล์มดิบรายใหญ่ในภาคตะวันออก และผู้ผลิตพลังงานทดแทนประเภทพลังงานชีวภาพแบบครบวงจรรายใหญ่ในพื้นที่ระเบียงเศรษฐกิจพิเศษภาคตะวันออก (EEC)
โดยบริษัทฯ ประกอบธุรกิจโดยการถือหุ้นในบริษัทอื่น (Holding Company) ที่ประกอบธุรกิจหลัก 3 ธุรกิจ ได้แก่ 1.ธุรกิจผลิตและจำหน่ายยางธรรมชาติ 2. ธุรกิจผลิตและจำหน่ายน้ำมันปาล์มดิบ และ 3. ธุรกิจด้านพลังงานทดแทนและบริหารจัดการกากอินทรีย์ ผ่านการดำเนินงานของบริษัทย่อย จำนวน 11 บริษัท และการร่วมค้า จำนวน 1 บริษัท โดยกลุ่มลูกค้าธุรกิจยางธรรมชาติซึ่งมีสินค้าหลักคือยางแท่ง จะเป็นผู้ผลิตยางล้อรถยนต์ชั้นนำระดับโลก เช่น Michelin, Bridgestone, Goodyear, Sumitomo, Pirelli, Continental, Apollo, Prometeon, Yokohama, Hankook, Nexen, Sentury, Westlake, Kama, Deetone, Otani, Vee Rubber, Superstone, Prinx, Chengshan, Zhongce และ Kumho เป็นต้น
 